Kui füüsiliselt isikult tellitakse tööd või teenust ning tegu ei ole klassikalise töösuhtega, on soovitatav eelnevalt kaaluda, kas tegu on pigem töösuhtega või mitte. Kui töölepingu asemel vormistatakse poole vahel muud liiki võlaõiguslik leping olenemata sellest, et suhtel on töölepinguline iseloom, kvalifitseerub leping ikkagi töösuhteks koos kõigi vastavate järelmitega. Sama on olukord ka siis, kui kirjalikku lepingut ei sõlmita üldse - kui töötaja on tööle asunud ja suhtel  on töölepinguline iseloom, loetakse poolte vahel sõlmituks tööleping. Kui suhtel töölepinguline iseloom puudub, ei ole töölepingu sõlmimine otstarbekas, kuna see piirab töö tellijat võrreldes muud liiki lepingutega rohkem ning ei ole majanduslikult õigustatud.